**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/38, 12.03.2018թ.

**Բողոք բերող անձ՝** Ա/Ձ Գրիգոր Այվազյան

**Պատվիրատու՝** ՀՀ դատական դեպարտամենտ ՊԿՀ

**Գնման ընթացակարգի ծածկագիրը և առարկան՝** «ԴԴ-ԳՀԾՁԲ-18/01» ծածկագրով գնանշման հարցման ընթացակարգ / գրասենյակային հաշվողական սարքերի պահպանման և վերանորոգման ծառայությունների ձեռքբերում

**Բողոքի պահանջը`**

 1. Պարտավորեցնել ՀՀ դատական դեպարտամենտ ՊԿՀ-ի «ԴԴ-ԳՀԾՁԲ-18/01» ծածկագրով ընթացակարգի գնահատող հանձնաժողովին դադարեցնելու հանձնաժողովի 16.02.2018թ. թիվ 2, 19.02.2018թ. թիվ 3, 22.02.2018թ. թիվ 4, 27.02.2018թ. թիվ 5. 07.02.2018թ. թիվ 6 արձանագրություններով կայացված որոշումները՝ այդ թվում [www.gnumner.am](http://www.gnumner.am) կայքում հրապարակված պայմանագիր կնքելու մասին որոշումը՝ 13-րդ չափաբաժնի մասով:

 2. Պարտավորեցնել ՀՀ դատական դեպարտամենտ ՊԿՀ-ի «ԴԴ-ԳՀԾՁԲ-18/01» ծածկագրով ընթացակարգի գնահատող հանձնաժողովին մերժել Արթուր Օհանյան Ա/Ձ-ի կողմից ներկայացված հայտը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: